Diari Oficial de la Generalitat Valenciana


Sumari del DOGV 8917, del 01-10-2020 (2020/7972)

RESOLUCIÓ de 29 de setembre de 2020, de la Conselleria de Sanitat Universal i Salut Pública, per la qual es concedeixen ajudes destinades a finançar accions en matèria de recursos humans per incentivar la investigació i la formació en investigació sanitària, biomèdica i de salut pública per a l'exercici 2020.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8917

Data del DOGV
:   01-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7972


Data del document
:   29-09-2020

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 29 de setembre de 2020, de la Conselleria de Sanitat Universal i Salut Pública, per la qual es concedeixen ajudes destinades a finançar accions en matèria de recursos humans per incentivar la investigació i la formació en investigació sanitària, biomèdica i de salut pública per a l'exercici 2020. [2020/7972]  
Per l'Ordre 2/2017, de 28 de febrer, de la Conselleria de Sanitat Universal i Salut Pública (DOGV 7994, 07.03.2017), s'aproven les bases reguladores de les ajudes destinades a finançar accions en matèria de recursos humans per a impulsar la investigació sanitària, biomèdica i salut pública, que se modifica parcialment per l'Ordre 3/2020, de 9 de juny, de la Conselleria de Sanitat Universal i Salut Pública (DOGV 8838, 18.06.2020).  
A l'empara de les bases reguladores esmentades, i per Resolució de 15 de juliol de 2020, de la Conselleria de Sanitat Universal i Salut Pública (DOGV 8860, 20.07.2020), es convoquen les mencionades ajudes per a l'exercici 2020.  
Vist que les entitats que s'assenyalen en l'annex han sol·licitat ajudes per a finançar accions en matèria de recursos humans, en els termes que preveu l'ordre i resolució de referència.  
Atesa la normativa d'aplicació general, una vegada avaluades les sol·licituds presentades, tot procurant-se garantir l'eficàcia i eficiència de les actuacions i havent-se ajustat les possibles ajudes als recursos previstos per a 2020, i segons s'estableix en l'Ordre 2/2017 i l'Ordre 3/2020 les quals estableixen les bases reguladores, a la vista de la proposta de resolució formulada per la comissió de valoració, resolc sobre els expedients de sol·licitud d'ajudes presentats:  
  
Primer  
Concedir a les entitats que s'assenyalen en l'annex les ajudes per a finançar accions en matèria de recursos humans per a incentivar la investigació i la formació en investigació sanitària, biomèdica i de salut pública per a l'exercici 2020, per un import total de set-cents cinquanta mil euros (750.000,00 ?), finançant-se amb càrrec a l'aplicació pressupostària 52.29.93.4213.164.49.9, línia S5846000 dels pressupostos de la Generalitat per a l'any 2020.  
  
Segon  
La forma de pagament de les subvencions destinades a despeses corrents, s'efectuarà de forma anticipada de conformitat amb l'article 44.8 de la Llei 10/2019, de 27 de desembre, de pressupostos de la Generalitat per a l'exercici 2020.  
Els beneficiaris de les subvencions tindran de termini fins al 31 de gener de 2021 per a presentar la documentació justificativa de la totalitat de la subvenció concedida.  
Cada entitat beneficiària haurà de presentar una memòria d'activitats en la qual es detallarà l'objecte de les despeses efectuades, un certificat de no-concurrència de la despesa amb qualsevol ajuda externa i la justificació econòmica de la despesa.  
A partir d'aquest moment, es procedirà a la seua liquidació, de la qual podrà derivar-se una regularització, que implicarà l'exigència del reintegrament dels imports indegudament percebuts, en el cas que la justificació siga insuficient.  
  
Tercer  
Notifiqueu la present resolució a tots els interessats, advertint que posa fi a la via administrativa, i que, de conformitat amb allò que disposa l'article 123 de la Llei 39/2015, d'1 d'octubre, del procediment administratiu comú de les administracions públiques, en contra interposar-se un recurs potestatiu de reposició davant del mateix òrgan que l'ha dictada, en el termini d'un mes a comptar des de l'endemà de la publicació. O bé, directament, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació, de conformitat amb el que preveu l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 29 de setembre de 2020.- La consellera de Sanitat Universal i Salut Pública, p. d. (art. 9, R 15.07.2020, de la Conselleria de Sanitat Universal i Salut Pública; DOGV 8860), el director general d'Investigació i Alta Inspecció Sanitària: Javier Santos Burgos Múñoz.